Taɛrabt tantalant d ttin i ssemrasen yimdanen izzayriyen di tudert n yal ass,imi d nettat i d tutlayt-nsen tayemmat. Ilmend n wayen d-yenna (QUEFFELEC A et all, 2002: asb.33) Tantalant taɛrabt d tutlayt tayemmat n tuget n yimsiwal, tuɣal seg useggas n 1988 d allal n teywalt2. Ad negzu seg aya tantala-agi tettuneḥsab d tutlayt tamenzut ɣer tuget n yizzayriyen. Tettemgirid si temnaḍt ɣer tayeḍ. D tantala ibedden ɣef timawit war ilugan, tuget n wawalen-is d ireṭṭalen ama si tefransist, tamaziɣt, taturkitatg.Aya ilmend n tuget n yimnekcumen fell-as d ayen tt-yeǧǧan tesɛa aṭas n wawalen iberraniyen. Ma nuɣal ɣer uẓayar ur as-yettunefk ara di tmendawt, am akken ur tettusemras ara di tegnatin talɣawanin (formale). Imi uɣalen tlisa-is si teywalt kan, tettusemras deg ubrid d tegnatin tidelsanin imi ur tesɛi ara aẓayar n tutlayt tunṣibt.